
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от Красимир Иванов Стойчев
За Кмет на Община Бургас

ОТНОСНО: Прекратяване на съсобственост между Община Бургас и физически лица в УПИ ХІ, в квартал 22 по ПУП-ПРЗ на кв.Сарафово, гр.Бургас, чрез продажба частта на общината.

УВАЖАЕМИ  ОБЩИНСКИ  СЪВЕТНИЦИ,
Постъпили са заявления с вх.№№ 94-01-31834/11.09.2017г. от В. Диков от гр.Бургас, кв.Сарафово, ул.“***, като пълномощник на съпругата си Н. Дикова и №94-01-31834/4/02.04.2018г. от И. Добрева, З. Добрев и Н. Дикова, всички от гр.Бургас, за прекратяване на съсобственост в урегулиран поземлен имот (УПИ) ХІ в кв.22 по действащия ПУП-ПРЗ на кв.Сарафово, гр.Бургас, чрез изкупуване на общинската идеална част в имота.
Съгласно Акт №8847/10.01.2018г. за частна общинска собственост Община Бургас e собственик на 33/552 кв.м. идеални части от УПИ ХІ,  целият  с  площ 552 кв.м., в квартал 22 по ПУП-ПРЗ на кв.Сарафово, гр. Бургас, при граници на целия имот: североизток-УПИ Х, югоизток-улица „Октомври“, югозапад-улица „Твърдица“ и северозапад- УПИ ХІІ, съответстващ на ПИ с идентификатор 07079.820.49, с площ 551 кв.м., при съседи: имоти с идентификатори 07079.820.919, 07079.820.68, 07079.820.50 и 07079.820.929 по одобрена КК на гр.Бургас. 

Собственик на 492/552 кв.м. идеални части от описания парцел съгласно Нотариален акт №62, т.ІІІ, дело №817/1983г. е Д. Добрев. Същият е починал и е оставил законни наследници: И. Добрева – съпруга, Н. Дикова – дъщеря и З. Добрев – син, съгласно удостоверение за наследници №94-01-26030/31.07.2017г., издадено от Община Бургас. 

След обследване на собствеността в имота по действащият и предходен регулационни планове, се установи, че останалите 27/552 кв.м. идеални части до пълната площ на имота, не са общинска собственост, видно от писмо с вх.№94-01-31834/2/28.11.2017г., издадено от дирекция „Устройство на територията“.

Съсобствеността с Община Бургас е възникнала по силата на предходен план за регулация на населеното място, одобрен през 1972г., като към УПИ ХІ в кв.22 по ПУП-ПРЗ на кв.Сарафово, е придадена част откъм улица “Октомври“.

 Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 
Предвид подадените заявления имотът е включен в Годишната програма за управление и разпореждане с общинска собственост за 2018 година, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части, за които има подадени искания“.


В изпълнение разпоредбите на чл.41, ал.2 от ЗОС е възложено на оценител на имоти, член на КНОБ, изготвяне на пазарна оценка на общинската идеална част от имота, определена в размер на 5440 (пет хиляди четиристотин и четиридесет) лева.
Данъчната оценка на общинската идеална  част от имота, предмет на продажба е 696,30 (шестстотин деветдесет и шест лв и тридесет ст.) лева.
Eто защо и като взех предвид Протокол-решение от 09.03.2018год. на  Комисията, назначена със Заповед №2710/30.09.2016 год. на Кмета на Община Бургас, което възприемам изцяло, в изпълнение на правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание /Протокол № 13/, да вземе следното
                                                    Р Е Ш Е Н И E :


Да се прекрати съсобствеността между Община Бургас и И. Добрева с ЕГН***, Н. Дикова с ЕГН *** и З. Добрев с ЕГН***, тримата с постоянен адрес: гр.Бургас, чрез продажба на общинската идеална част от недвижим имот, актуван с Акт №8847/10.01.2018г. за частна общинска собственост,  представляващ 33/552 (тридесет и три от петстотин петдесет и два) кв.м. идеални части от УПИ ХІ (единадесет римско),  целият  с  площ 552 (петстотин петдесет и два) кв.м., в квартал 22 (двадесет и две) по ПУП-ПРЗ на кв.Сарафово, гр. Бургас, при граници на целия имот: североизток-УПИ Х, югоизток-улица „Октомври“,  югозапад-улица „Твърдица“ и северозапад- УПИ ХІІ, съответстващ на ПИ с идентификатор 07079.820.49, с площ 551 кв.м., при съседи: имоти с идентификатори 07079.820.919, 07079.820.68, 07079.820.50 и 07079.820.929 по одобрена КК на гр.Бургас, при равни квоти за всеки от тях, за сумата общо 5440 (пет хиляди четиристотин и четиридесет) лева, без ДДС.
Приложения: Заявления с вх.№94-01-31834/11.09.2017г. и №94-01-31834/4/02.04.2018г., Акт №8847/10.01.2018г. за частна общинска собственост, Скица, издадена от СГКК – Бургас, Комбинирана скица №И-183/31.10.2018г., издадена от Дирекция „ЦАУ Изгрев“, Нотариален акт №62, т.ІІІ, дело №817/1983г., Писмо с вх.№94-01-31834/2/28.11.2017г., Експертна оценка от лицензиран оценител, Удостоверение за данъчна оценка, Протокол от 09.03.2018год. на комисия.
КРАСИМИР СТОЙЧЕВ
За Кмет на Община Бургас
(съгласно Заповед №78/30.03.2018г. на Кмета на Община Бургас.)

